Source: https://v1.juristaitab.ee/forum/viewtopic.php?f=20&t=4931
Timestamp: 2020-06-06 08:47:28+00:00
Document Index: 786975

Matched Legal Cases: ['§ 13', '§ 13', '§ 170', '§ 158', 'kohus ', 'kohus ']

Tere - juristaitab.ee
Liitunud: 28 Apr 2016, 12:06
kelle poole ma pean pöörduma et lasta välja kuulutada füüsilise isiku pankrott .Mis ma selleks tegema peaks.
28 Apr 2016, 15:59
Pankrotiavaldus tuleb esitada elukohajärgsesse kohtusse. Riigilõiv on 10 eurot.
Võlgniku pankrotiavaldust reguleerib Pankrotiseaduse § 13:
§ 13. Võlgniku pankrotiavaldus ja võlanimekiri
(1) Võlgnik peab pankrotiavalduses põhistama oma maksejõuetuse.
(2) Maksejõuetuse põhistamiseks lisab võlgnik pankrotiavaldusele seletuse maksejõuetuse põhjuse kohta ja võlanimekirja. Võlanimekirjas märgitakse võlgniku võlausaldajate nimed ja nende elu- või asukohad ning nende nõuded, samuti andmed võlgniku vara kohta. Seletusele ja võlanimekirjale kirjutab võlgnik alla.
[RT I 2009, <https://www.riigiteataja.ee/akt/13252632> 68, 463 - jõust. 01.01.2010]
Seega lihtustatult öeldes:
Kohtule tuleb esitada pankrotiavaldus ja lisadena tuleb kaasa panna seltuskirja maksejõuetuse tekkimise kohta ja vara-võlgade nimekirja, mis tähendab seda, et kirja tuleb panna oma vara koosseis ja oma võlgade koosseis, ehk siis kes on võlausaldaja, võlausaldaja elu- või asukoht ja võlgnetava summa.
Soovitan inimesel koos pankrotiavaldusega esitada ka kohustustest vabastamise avaldus.
§ 170. Võlgniku avaldus
(1) Võlgniku kohustusest vabastamise avaldus tuleb esitada kohtule hiljemalt võlausaldajate esimese üldkoosoleku toimumise ajaks või koos käesoleva seaduse § 158 lõikes 3 nimetatud aruandega. Avalduse võib võlgnik esitada ka oma pankrotiavalduses või pärast võlausaldaja pankrotiavalduse esitamist.
See on eelkõige mõistlik sellisel juhul, kui inimesel ei ole vara.
Kui inimene esitab koos pankrotiavaldusega ka kohustustest vabastamise avalduse, peab kohus pankroti väljakuulutama ja pärast pankrotimenetluse läbimist algatab kohus kohustustest vabastamise menetluse.